Na temelju Odluke Uprave Društva broj: 687/24 od 4. 3. 2024. godine, KOMUNALAC d.o.o. Koprivnica raspisuje

**OTVORENI JAVNI NATJEČAJ**

**za davanje u zakup prostora u dijelu objekta 43 u sklopu Kompleksa Kampus u Koprivnici**

1. Predmet ponude je prostor u vlasništvu KOMUNALCA d.o.o. Koprivnicau dijelu objekta 43 – prostor 2 u sklopu kompleksa Kampus u Koprivnici površine 77,00 m2.

Tlocrt prostora sastavni je dio i prilog Javnog natječaja.

1. Zakup se zaključuje na rok od dvije godine.

1. Početni iznos mjesečne zakupnine za prostor u dijelu objekta **43 – prostor 2** iznosi **1,50 EUR/m2 bez PDV-a;**
2. Osim zakupnine, Zakupnik je dužan plaćati i režijske troškove koji se odnose na potrošnju električne energije, a potrošnja će se obračunavati razmjerno, raspodijeljeno između zakupnika, prema neto površini zakupljenog prostora, ukoliko iste postoje.
3. Pravo sudjelovanja u Javnom natječaju imaju sve pravne osobe i vlasnici obrta osobe koje su kao takve upisane u registar trgovačkog suda ili obrtni registar.

Pravo sudjelovanja imaju i sve fizičke osobe koje iskažu interes za zakup prostora i zadovolje propisane uvjete Javnog natječaja.

1. Pravo prvenstva na sklapanje ugovora o zakupu poslovnog prostora imaju za fizičke osobe (obrtničku djelatnost) ili braniteljske zadruge koje su kao takve određene Zakonom o hrvatskim braniteljima iz Domovinskog rata i članovima njihovih obitelji (N.N. 121/17, 98/19 i 84/21) ako ispunjavaju uvjete natječaja i prihvate najviši ponuđeni iznos mjesečne zakupnine i ukoliko trenutno nemaju u zakupu drugi poslovni prostor.
2. Kod natjecanja ponuditelj, uz ponudu, mora predati sljedeću dokumentaciju:
   1. Izvadak iz sudskog registra ili Izvadak iz obrtnog registra ne stariji od 6 mjeseci od dana podnošenja ponude, iz kojih mora biti vidljivo da je ponuditelj registriran za obavljanje djelatnosti,
   2. Presliku važeće osobne iskaznice (za fizičke osobe)
   3. dokaz o plaćenoj jamčevini u iznosu dvostruke početne cijene zakupnine za poslovni prostor za koji se ponuditelj natječe,
   4. potvrdu o podmirenju svih dospjelih obveza prema KOMUNALCU d.o.o. Koprivnica na dan podnošenja ponude (informacije na telefon 251-820 gđa. Kanazir Vranješević),
   5. potvrdu izdanu od Porezne uprave o nepostojanju poreznog duga,
   6. broj žiro-računa za povrat jamčevine (ako ponuditelj ne bude izabran),
   7. Potvrde o statusu člana obitelji smrtno stradalog hrvatskog branitelja iz Domovinskog rata i članovima uže i šire obitelji nestalog hrvatskog branitelja iz domovinskog rata za osobe koje se pozivaju na pravo prvenstva iz točke 6. a). Natječaja,
   8. Potvrdu o statusu hrvatskog ratnog vojnog invalida iz Domovinskog rata za osobe koje se pozivaju na pravo prvenstva iz točke 6. a) Natječaja,
   9. Potvrdu o statusu dragovoljca iz Domovinskog rata za osobe koje se pozivaju na pravo prvenstva iz točke 6. a) Natječaja,
   10. Potvrdu o statusu hrvatskog branitelja iz Domovinskog rata s navedenim vremenom sudjelovanja u obrani suvereniteta Republike Hrvatske za osobe koje se pozivaju na pravo prvenstva iz točke 6. a) Natječaja,
   11. Potvrdu o braniteljsko-socijalnim radnim zadrugama za obavljanje registrirane djelatnosti koje su evidentirane u evidenciji braniteljskih socijalno radnih zadruga koju vodi Ministarstvo branitelja ili koje su korisnice poticaja Ministarstva branitelja a pozivaju se na pravo prvenstva iz točke 6. a) Natječaja,
   12. Potvrdu da su djeca hrvatskih branitelja iz Domovinskog rata a pozivaju se na pravo prvenstva iz točke 6. a) Natječaja,
   13. Potvrdu o osobama koji su korisnici obiteljske mirovine u smislu odredaba Zakona o hrvatskim braniteljima iz domovinskog rata i članovima njihovih obitelji (N.N. 121/17, 98/19 i 84/21) koji nisu obuhvaćeni ranijim točkama Natječaja a pozivaju se na pravo prvenstva iz točke 6. a) Natječaja,
   14. Izjavu pod kaznenom i materijalnom odgovornošću da u zakupu nemaju drugi poslovni prostor za fizičke osobe (obrtničku djelatnost) ili braniteljske zadruge koje su kao takve određene Zakonom o hrvatskim braniteljima iz Domovinskog rata i članovima njihovih obitelji (N.N. 121/17, 98/19 i 84/21), a pozivaju se na pravo prvenstva iz točke 6. a) Natječaja.
3. Iznos jamčevine jednak je iznosu dvostruke početne cijene zakupnine,a uplaćuje se na račun KOMUNALCA d.o.o., IBAN HR 5623860021100508591, poziv na broj 02 – OIB ponuditelja.
4. Ponuditelji pismenu ponudu sa ponuđenim iznosom zakupnine dostavljaju u zatvorenoj omotnici na adresu KOMUNALAC d.o.o., Mosna ulica 15, Koprivnica s naznakom **„**Za natječaj zakup poslovnog prostora Kampus objekt 43– ne otvaraj“.
5. Javni natječaj provodi se u krugovima, a sve do potpunog zakupljivanja poslovnog i skladišnog prostora.

Prve predane ponude ili one poslane poštom na objavljeni javni natječaj moraju stići u sjedište zakupodavca, Mosna ulica 15, Koprivnica **zaključno do 13.3. 2024. godine u 13.00 sati.**

Ponude pristigle u sjedište zakupodavca izvan navedenog roka za podnošenje ponuda smatrat će se ponudama poslanim za drugi krug natječaja.

Svaki sljedeći krug otvaranja ponuda bit će svaku srijedu u 13.00 sati.

Ukoliko je srijeda neradni dan ili blagdan otvaranje ponuda će biti prvi sljedeći radni dan u 13.00 sati.

1. Najpovoljnijom ponudom smatra se ponuda s najvećom ponuđenom cijenom. Zakupni odnos počinje najranije od dana 15.3. 2024. godine. Prije ulaska u poslovni prostor sklapa se ugovor sa Zakupnikom i vrši se primopredaja prostora. Ulazak u posjed poslovnog prostora je moguć sukladno dogovoru sa Zakupodavcem.
2. Zakupniku je radi privođenja namjeni dozvoljeno ulagati u prostor na sljedeći način:

* Za ulaganja u rekonstrukciju postojećeg prostora na način da se obavljaju građevinsko/zidarski i tome slični radovi, zakupnik je obvezan izraditi dokumentaciju i ishoditi dozvole u skladu s propisima o građenju i prostornom uređenju te ishoditi prethodnu pismenu suglasnost zakupodavca.
* Ulaganja u obnovu kao što je npr. bojanje zidova, promjena rasvjetnih tijela, manji zahvati u prostoru, obnova multimedijske opreme i slično, zakupnik može poduzeti bez suglasnosti zakupodavca.

1. ULAGANJE ZAKUPNIKA U POSLOVNI PROSTOR ZA CIJELO VRIJEME TRAJANJA ZAKUPA NEMA UTJECAJA NA IZNOS ZAKUPNINE POSLOVNOG PROSTORA NITI ZAKUPNIK MOŽE IZNOS ULAGANJA KASNIJE POTRAŽIVATI OD ZAKUPODAVCA.
2. Ukoliko se zaprime dvije ili više ponuda s istom ponuđenom cijenom pozvat će se ponuditelji da dostave novu ponudu do 13.00 sati sljedećeg dana. Otvaranje ponuda nakon ponovnog zaprimanja biti će isti dan u 13.00 sati.

Ponuditelji će o odabiru najpovoljnije ponude biti obaviješteni preporučenim pismom u roku od sedam dana od dana javnog otvaranja ponuda.

KOMUNALAC d.o.o. KOPRIVNICA ZADRŽAVA PRAVO NE ODABRATI NITI JEDNU PONUDU TE U TAKVOM SLUČAJU NEMA NIKAKVE OBVEZE PREMA PONUDITELJIMA.

1. Uplaćena jamčevina priznaje se u plaćanje prve mjesečne rate zakupa. Ponuditelju koji ne uspije u natječaju, uplaćena jamčevina vratiti će se u roku od 8 dana na žiro-račun uplatitelja.
2. Ugovor o zakupu zaključiti će se u roku od 10 (deset) dana od dana otvaranja ponuda. U slučaju da odabrani ponuditelj odustane od sklapanja ugovora o zakupu, gubi pravo na povrat jamčevine.

Prilikom sklapanja Ugovora o zakupu prilaže se i javnobilježnički potvrđena bjanko zadužnica na iznos do 1.000,00 EUR. Ugovor o zakupu sklapa se u obliku ovršne javnobilježničke isprave, a trošak ovjere snosi zakupnik.

1. Otvoreni javni natječaj objavit će se na stranici [www.komunalac-kc.hr](http://www.komunalac-kc.hr).
2. Dodatne informacije mogu se dobiti kod Nine Smolaka na telefon 048/ 625-340.

KOMUNALAC d.o.o. Koprivnica